Nú er spurning hvort kosningabomban hafi verið sprengd á réttum tíma eða ekki . Höfundar hennar höfðu það í hendi sér að ákveða tímasetninguna því að hér er um endurunnið efni að ræða sem margsinnis hefur verið til umræðu áður . Stundin sprengdi kosningabombu sína í dag í samvinnu við The Guardian og fyrirtækið Reykavík Media . Eins og vænta mátti þegar þessir aðilar taka höndum saman undir forystu Inga Freys Vilhjálmssonar snýst málið um Bjarna Benediktsson , formann Sjálfstæðisflokksins og forsætisráðherra , og fjölskyldu hans . Í The Guardian sjá menn sóma sinn í því að taka fram að ekki hafi verið um lögbrot að ræða . Þar vita menn sem er að ekki er saknæmt fyrir stjórnmálamenn frekar en aðra að ráðstafa eigum sínum á lögmætan hátt . Nú er spurning hvort kosningabomban hafi verið sprengd á réttum tíma eða ekki . Höfundar hennar höfðu það í hendi sér að ákveða tímasetninguna því að hér er um endurunnið efni að ræða sem margsinnis hefur verið til umræðu áður . Ekki eru sagðar neinar nýjar fréttir heldur það áréttað sem Ingi Freyr hefur skrifað um árum saman . Vitað er að tímasetning frétta , jafnvel í endurvinnslu , skiptir máli . Að setja þessar gamalkunnu upplýsingar í þann búning sem nú er gert sýnir þann ásetning að hafa áhrif á kosningabaráttuna . Um heim allan eru stjórnmálamenn á varðbergi vegna ótta við slíkar starfsaðferðir . Erfitt getur reynst að upplýsa allt sem tíðkast í tengslum við þær . Allur heimurinn hefur fylgst með því hvaða dilk það hefur dregið á eftir sér í Bandaríkjunum að grunsemdir eru um afskipti Rússa af kosningabaráttunni þar á árinu 2016 . Bjarni Benediktsson birtir yfirlýsingu af þessu tilefni á Facebook-siðu sinni . Þar segir meðal annars : „ Í fimmta lagi liggur fyrir að Rannsóknarnefnd Alþingis ( RNA ) fékk víðtækustu rannsóknarheimildir sem mögulegt var . Öllum steinum var velt við . Ég hef aldrei verið sakaður , af öðrum en ákveðnum blaðamönnum og einstaka pólitískum andstæðingi , um að hafa gert eitthvað misjafnt . “ Það er dæmigert fyrir pólitískt eðli þessara „ uppljóstrana “ að Helga Vala Helgadóttir , lögmaður og væntanlegur dómsmálaráðherra Samfylkingarinnar í vinstri stjórn að loknum kosningum , krefst nú nýrrar rannsóknar vegna þess sem segir í Stundinni . Treystir hún ekki þeim sem hafa rannasakað þessi mál ? Vissulega varð hér hrun en það varð fyrir níu árum . Á að heyja enn eina kosningabaráttuna um það sem þá gerðist ? Nú er spurning hvort tímasetning kosningabombunnar var rétt eða hvort endurvinnslan misheppnaðist og sprengjan hafi sprungið í andlitið á höfundunum .